Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2019/C 379/08)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Condado de Huelva“

Referenčna številka: PDO-ES-A1485-AM02

Datum obvestila: 30.8.2019

OPIS ODOBRENIH SPREMEMB IN RAZLOGI ZANJE

1. Vključitev tradicionalnih izrazov „Fino“ in „Oloroso“ v specifikacijo proizvoda

Opis in razlogi

Opis

Z zahtevano spremembo sta v specifikacijo proizvoda vključena tradicionalna izraza „Fino“ in „Oloroso“, s katerima se opisujejo nekatera vina, podvržena procesom biološkega (s površinskim delovanjem kvasovk) in oksidativnega (v stiku s kisikom) staranja z uporabo sistema criaderas y soleras, ki so tradicionalna na območju Condado de Huelva.

V sedanji specifikaciji proizvoda sta ti vrsti vina zajeti z drugimi izrazi („Pálido“ in „Viejo“), vendar je izraza „Fino“ in „Oloroso“ mogoče najti v številnih trgovinskih dokumentih, kot so ceniki, etikete, reklamni material, vinski registri, dobavnice in računi itd. od poznega 19. stoletja do 60. let prejšnjega stoletja. Ta dokumentacija kaže, da je treba uporabo teh izrazov šteti za tradicionalno. Izraza se v vsakodnevnem jeziku nista prenehala uporabljati in se danes še vedno omenjata, čeprav nista vključena v specifikacijo proizvoda.

Razlogi

Condado de Huelva je območje, ki slovi po pridelavi vin izjemne kakovosti. Ta vina so bila leta 1933 na podlagi zakona o vinski trti in vinu zaščitena z označbo porekla „Huelva“, skupaj z vini z drugimi uglednimi andaluzijskimi označbami porekla, kot so „Jerez“, „Xerez“ ali „Sherry“, „Málaga“, „Manzanilla-Sanlúcar de Barrameda“, „Montilla“ in „Moriles“. Leta 1962 je bil ustanovljen regulativni odbor, z ministrskim odlokom z dne 27. decembra 1963 pa je bila odobrena prva uredba o označbi porekla. V členu 3 navedene uredbe so našteta vina, zajeta z označbo porekla, med katerimi sta vini „Fino“ in „Oloroso“.

Navesti je treba, da proizvodnja vina na območju Condado de Huelva sega mnogo dlje v preteklost, kulturni začetki vinarstva pa segajo v predrimsko obdobje. Odkrite so bile tudi amfore, ki so se uporabljale za prevoz in shranjevanje vina v feničanskih kolonijah v Španiji.

Že v občinskem arhivskem gradivu mest Villalba del Alcor in Manzanilla iz 18. stoletja je zapisano, da so vinske sode iz regije na vozovih prevažali do reke Tinto, kjer so jih naložili na velike barže in prepeljali do pristanišča Moguer. Od tam so jih prevažali v občine province Cádiz, sestrske province Huelve, in tudi druge kraje zaradi podobnosti med različnimi tradicionalnimi vini, ki se pridelujejo v južni Španiji.

V 19. in 20. stoletju je bila proizvodnja te vrste vin zelo razširjena med vinarji na območju Condado de Huelva. Kot je bilo navedeno zgoraj, to dokazujejo zgodovinski dokumenti, kot so ceniki, dobavnice, računi, vinski registri in celo vinske etikete, za kar obstaja na desetine primerov.

Uporaba teh tradicionalnih izrazov se je izgubila zaradi tožbe, ki so jo različni organi vložili zoper sklep ministrstva za kmetijstvo z dne 27. decembra 1963, ki je bil razširjen 30. aprila 1964 in s katerim sta bila odobrena uredba o označbi porekla „Huelva“ in njen regulativni odbor. Regulativni odbor se zaradi nezadostnih finančnih sredstev ni vključil v postopek.

Zadevna tožba je bila vložena na podlagi takrat veljavnega zakona. Po mnenju regulativnega odbora za označbo porekla „Condado de Huelva“ se lahko na podlagi sedanje zakonodaje EU vloga za pravico do uporabe teh tradicionalnih izrazov vloži na podlagi člena 27 Delegirane uredbe Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013.

ENOTNI DOKUMENT

1. Ime proizvoda

Condado de Huelva

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

3. Likersko vino

4. Opis vin

Belo vino

Bela vina so razvrščena kot „Joven“, „Tradicional“ ali „Condado de Huelva“, odvisno od postopka proizvodnje, vsebnosti sladkorja in staranja. Njihova barva sega od svetlo slamnate z zelenkastimi odtenki do intenzivnejše rumene barve, imajo aromo svežega sadja in divjih zelišč, lahko telo ter intenziven okus.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10 Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Rdeče vino

Rdeča vina so razvrščena kot „Joven“, „Roble“ ali „Crianza“, odvisno od časa in metode staranja.

So češnjevo rdeče barve z odtenki temno škrlatne barve ter imajo močno in elegantno aromatično strukturo. V ustih so okusna in zgoščena.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Rdeča vina „Reserva“ in „Gran Reserva“

Rdeča vina so glede na čas in metodo staranja razvrščena kot:

„Reserva“: češnjevo rdeča barva. Močna in začinjena aroma. Okusna in močna v ustih.

„Gran Reserva“: temna češnjevo rdeča barva. Mineralna, kompleksna in elegantna aroma. Okusna, mesnata in močna v ustih.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Likersko vino

Za ta vina so značilni sistem staranja, ki je lahko dinamičen (criaderas y soleras) ali statičen (añadas ali iz enega samega letnika), čas staranja in vsebnost sladkorja. Razvrščena so kot „Generoso“, „Generoso de Licor“ in „de Licor Dulce“ (vključno z mistelo). Vina „Generoso“ so suha, starana biološko (s površinskim delovanjem kvasovk) ali z oksidacijo, svetlo rumene do temno mahagonijeve barve ter imajo ostro in slano aromo z zelo močnimi notami oreščkov ter dolgim pookusom v ustih. Vina „Generoso de Licor“ segajo od suhih do sladkih, so svetlo rumene do mahagonijeve barve, lahka do zelo težka ter imajo sadne arome in arome pražene karamele, ki segajo od suhih do sladkih in oljnatih. Mistele so temne, z aromami maceriranega sadja in so kremaste v ustih.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 15 Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Likersko vino „Condado Viejo“ ali „Oloroso“

Likerska vina iz belih sort vinske trte, jantarne do mahagonijeve barve. Močna aroma z notami praženih mandljev. V ustih so grenka in zelo zgoščena.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 17 Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

Posebni enološki postopki

Območje proizvodnje je geografsko območje, na katerem so registrirani vinogradi, ki rastejo na vrstah tal albariza, arenas in barros. Po vrenju se lahko vina starajo biološko ali z oksidacijo, za kar se uporabi bodisi dinamični sistem, znan kot criaderas y soleras, ali statični sistem añadas (iz enega samega letnika).

Med biološkim staranjem s površinskim delovanjem kvasovk se na izpostavljeni površini vina oblikuje plavajoči sloj ali film kvasovk. Pri oksidativnem staranju se vina starajo z izpostavljenostjo kisiku. Drug postopek je cabeceo (mešanje), ki vključuje mešanje ali kombiniranje različnih vin ali celo mešanje vin z dodatnimi proizvodi.

Ustrezna omejitev pri pridelavi vin

Pri uporabi tlaka za ekstrakcijo mošta se iz vsakih 100 kg obranega grozdja ne sme pridobiti več kot 70 litrov mošta. Pri proizvodnji vin Pedro Ximénez in Moscatel se lahko uporabita zgoščeni mošt in suho vino sort zalema, palomino fino, listán in garrido fino, če skupaj ne predstavljajo več kot 30 % celotnega končnega proizvoda in če delež suhega vina iz teh sort ne predstavlja več kot 15 % celotnega proizvoda. Staranje poteka v sodih in/ali kadeh z največjo prostornino 650 litrov za bela vina in 330 litrov za rdeča vina.

Praksa gojenja

Pri postopkih gojenja je treba vedno spoštovati okolje ter zlasti preprečevati onesnaževanje vode in tal. Gostota zasaditve mora biti med 1 950 in 4 000 trsov na hektar. Obrezovanje je lahko v prosti obliki, kotlasti obliki in/ali podprtih oblikah, kot so rez na guyot, „quarante“ ali kordon. Kadar se pri regulativnem odboru registrirajo mešani nasadi, mora biti pridelek pobran popolnoma ločeno od drugih sort.

b. Največji donosi

12 000 kilogramov grozdja na hektar

6. Razmejeno geografsko območje

Območje proizvodnje zajema občine Almonte, Beas, Bollullos Par del Condado, Bonares, Chucena, Gibraleón, Hinojos, La Palma del Condado, Lucena del Puerto, Manzanilla, Moguer, Niebla, Palos de la Frontera, Rociana del Condado, San Juan del Puerto, Trigueros, Villalba del Alcor in Villarrasa, ki so vse v provinci Huelva.

Območje staranja zajema občine Almonte, Bollullos Par del Condado, Chucena, Gibraleón, La Palma del Condado, Manzanilla, Moguer, Rociana del Condado, San Juan del Puerto in Villalba del Alcor.

7. Glavne sorte vinske trte

CABERNET SAUVIGNON

LISTAN DEL CONDADO

ZALEMA

TEMPRANILLO

SYRAH

SAUVIGNON BLANC

PEDRO XIMÉNEZ

PALOMINO FINO

MOSCATEL DE ALEJANDRÍA

MERLOT

GARRIDO FINO

COLOMBARD

8. Opis povezave

Povezava

Območje te ZOP ustreza betijski depresiji in se razteza po ravnem ali rahlo valovitem površju. Podnebje je sredozemsko, čeprav izpostavljenost območja Atlantiku, ki jo omogoča topografija, prinaša oceanske vplive, ki skupaj z bližino nacionalnega parka Doñana ter tradicionalnim znanjem na območju vplivajo na vrste vina, ki se tam pridelujejo. Likerska vina, vključno z vini „Generoso“, se starajo s tradicionalnim sistemom criaderas y soleras in statičnim sistemom, v katerem je ravnanje s hrastovimi sodi in kadmi ključno za kakovost vin. Arhitektura in upravljanje vinskih kleti zagotavljata optimalno mikroklimo za staranje.

9. Bistveni dodatni pogoji (pakiranje, označevanje, ostale zahteve)

Pravni okvir:

v nacionalni zakonodaji.

Vrsta dodatnega pogoja:

dodatne določbe v zvezi z označevanjem.

Opis pogoja

Pri označevanju je treba jasno navesti ime ZOP „Condado de Huelva“. Preden se etikete dajo v obtok, mora regulativni odbor preveriti, ali so skladne s to specifikacijo proizvoda. Ne glede na zakonsko dovoljeno embalažo, ki se uporabi za odpremo vin za porabo, mora biti ta opremljena z garancijskim pečatom, etiketo ali sekundarno etiketo, ki jo izda regulativni odbor. Vključuje lahko tudi neobvezno sklicevanje na večje območje „Andaluzije“.

Povezava na specifikacijo proizvoda

https://juntadeandalucia.es/export/drupaljda/PC_Condado_modificado.pdf

(1) UL L 9, 11.1.2019, str. 2.